stanford-oval/wikipedia huggingface dataset:
The Mills Brothers
Kvartetista duoksi

Vuoden 1968 ”Cab Driver” jäi The Mills Brothersin viimeiseksi listamenestykseksi. Vuonna 1976 yhtye vietti 50-vuotistaiteilijajuhlaansa Los Angelesissa Bing Crosby juontaman konsertin myötä. Veljestrio jatkoi vielä esiintymisiä oldies-piireissä Harryn kuolemaan 1982 saakka, sitten Herbert ja Donald duona Herbertin kuolemaan 1989 saakka. Sen jälkeen Donald otti mukaan kolmatta polvea eli poikansa John Mills III:n. Vuonna 1998 Donald Mills vastaanotti kaikkien veljesten ja isän elämäntyöstä Grammy-palkinnon. Seuraavana vuonna myös Donald kuoli, ja John III otti The Mills Brothers -nimen käyttöönsä ja muodosti duon entisen The Platters -ykköstenorin Paul Robin kanssa.
Aiheesta muualla

Kuvia tai muita tiedostoja aiheesta The Mills Brothers Wikimedia Commonsissa
Virallinen The Mills Brothers -sivusto
The Mills Brothers, Vocal Group Hall of Fame -sivusto (Arkistoitu – Internet Archive)
The Mills Brothers Internet Movie Databasessa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:The Mills Brothers
Käännös suomeksi
Vechta

| Vechta |
| --- | --- |
 Kaupungin keskustaa.
 lippu:  vaakuna
 Vechta
 Koordinaatit: 52°44′N, 08°17′E 
Valtio:  Saksa
Osavaltio:  Ala-Saksi
Piirikunta:  Vechta
Hallinto:  
 – Pormestari:  Uwe Bartels
Pinta-ala:  
 – Kokonaispinta-ala:  87,79 km²
Korkeus:  37 m m
Väkiluku:  31 102 (31,12,2007)
 – Väestötiheys:  354 as./km²
 
 www.vechta.de  
Infobox OKVirheellinen NIMI-arvo: 
Vechta [ˈfɛçta] on Vechtan piirikunnan pääkaupunki, Ala-Saksin osavaltiossa, Saksassa. Asukkaita kaupungissa oli vuoden 2007 lopussa 31 102 ja pinta-ala on 87,79 neliökilometriä.
Vechtaan kuuluvat seuraavat kaupunginosat (saks. Ortsteil) ja taajamat (saks. Ortschaft): Bergstrup, Deindrup, Calveslage, Füchtel, Holtrup, Holzhausen, Langförden, Oythe, Spreda, Stoppelmarkt ja Telbrake.
Kaupungissa toimii pieni yliopisto, jossa lukukaudella 2008–09 on noin 3 300 opiskelijaa.
Kaupungissa on joka vuosi Stoppelmarkt -niminen, yksi Pohjois-Saksan suurimmista tivoleista. Ensimmäiset maininnat Stoppelmarktista ovat jo vuodelta 1298.
Vechtan yhteistyökaupunkeja ovat Jászberény Unkarissa, Pays Léonard ja Le Cellier Ranskassa sekä Seguin Yhdysvalloissa.
Kuuluisia asukkaita

Andreas Romberg (1767–1821), viulisti ja säveltäjä
Hermann Jakob Dingelstad (1835–1911), teologi ja Münsterin piispa
Emma Ritter (1878–1972), taidemaalari
Titus Maria Horten (1882–1936), dominikaani
J. Hermann Siemer (1902–1996), poliitikko
Fritz Kurt Fiebich (s. 1921), poliitikko
Hans Lemp (s. 1928), poliitikko
Friedrich Janssen (s. 1935), pappi, teologi ja Vechtan yliopiston professori
Rolf Dieter Brinkmann (1940–1975), kirjailija
Ansgar Brinkmann (.s 1969), jalkapalloilija
Aiheesta muualla

Kuvia tai muita tiedostoja aiheesta Vechta Wikimedia Commonsissa
Viralliset kotisivut (saksaksi)
Stoppelmarkt (saksaksi) (englanniksi)
Haihyökkäys

Haista varoittava kyltti Salt Rockin edustalla Etelä-Afrikassa.
Haihyökkäys on ihmiseen kohdistuva hain toteuttama hyökkäys. Joka vuosi raportoidaan noin 80 hyökkäyksestä, joissa ei ole provosoitu haita millään tavalla. Haihyökkäysten harvinaisuudesta huolimatta monet ihmiset pelkäävät haita satunnaisten sarjahyökkäysten, kuten vuoden 1916 Jersey Shore -hyökkäysten, sekä kauhufiktioiden ja elokuvien, kuten Tappajahain jälkeen. Maailman yli 489 hailajista vain kolme on aiheuttanut toistuvia hyökkäyksiä, joita ovat valkohai, tiikerihai ja härkähai. Hain hyökkäyksiä tapahtuu luultavasti paljon enemmän, kuin tilastoihin merkitään.
Tilastot

Kansainvälisen haihyökkäystiedoston (ISAF) mukaan vuosina 1958–2016 ympäri maailmaa tapahtui 2 785 vahvistettua provosoimatonta haihyökkäystä, joista 439 oli kuolemaan johtaneita. Vuosina 2001–2010 keskimäärin 4,3 ihmistä kuoli vuodessa haihyökkäysten seurauksena.
Vuonna 2000 maailmanlaajuisesti ilmoitettiin 79 hain hyökkäystä, joista 11 johti kuolemaan. Vuosina 2005 ja 2006 tämä määrä laski 61:een ja 62:een, kun taas kuolemantapausten määrä vain neljään vuodessa. Vuoden 2016 vuosittaiset 81 hain hyökkäystä maailmanlaajuisesti oli sama kuin viimeisimmän viiden vuoden (2011–2015) keskimäärin 82 tapausta vuodessa. Vuonna 2015 tapahtui kaikkien aikojen korkein vuosittainen haihyökkäysten kokonaismäärä, 98. Vuonna 2016 maailmanlaajuisesti kuoli neljä, mikä on vähemmän kuin keskimäärin kahdeksan kuolemantapausta vuodessa maailmanlaajuisesti vuosina 2011–2015 ja kuusi kuolemantapausta vuodessa viimeisen vuosikymmenen aikana. Vuonna 2016 58 % hyökkäyksistä kohdistui surffaajiin.
Näistä raporteista huolimatta kuolemaan johtaneiden haihyökkäysten todellinen määrä maailmanlaajuisesti on edelleen epävarma. Suurimmalla osalla kolmannen maailman rannikkovaltioista ei ole olemassa mitään menetelmää epäillyistä hain hyökkäyksistä ilmoittamiseen. Siksi menetykset ja kuolemantapaukset lähellä rannikkoa tai merellä jäävät usein ratkaisematta tai julkistamatta. Suurin osa näistä hyökkäyksistä tapahtui Yhdysvalloissa (53 vuonna 2000, 40 vuonna 2005 ja 39 vuonna 2006). Yhdysvalloissa tapahtuu keskimäärin 16 haihyökkäystä vuodessa, joista yksi kuolee joka toinen vuosi.
Australiassa tapahtuvissa hyökkäyksissä kuolee eniten ihmisiä ja niiden määrä on lisääntynyt tasaisesti viimeisen 40 vuoden aikana.
Ennaltaehkäisy > Henkilökohtaiset neuvot riskien vähentämiseksi

Ui mielummin suurissä ryhmissä, kuin yksin
Mene uimaan vain päiväsaikaan
Vältä alueita, joissa on paljon kaloja tai kalastajia
Älä käytä koruja, jotka voivat luoda heijastuksia, kuten kalan suomuja
Vältä roiskimista, koska se tuottaa haita houkuttelevia ääniä
Lähde:
Ennaltaehkäisy > Esteet rannoilla

Rannoille voidaan asentaa monenlaisia esteitä, kuten verkkoja, joiden tavoitteena on estää haiden pääsy uimareiden joukkoon. Ne muodostavat täysin suljetun uima-alueen. Hain esteiden materiaaleina käytetään erilaisia verkkomateriaaleja, mutta viimeaikoina rakenteisiin on lisätty myös muovia kestävyyden parantamiseksi.
Ennaltaehkäisy > Muut suojelut

Rantapartioita ja tarkkailulentokoneita käytetään yleisesti suosittujen uimarantojen suojaamiseen. Ilmapartioiden tehokkuus haiden hyökkäyksien vähentämisessä on kuitenkin rajallinen. Muita menetelmiä ovat haiden merkitseminen ja niiden seuraaminen, haiden pyydystäminen ja siirtäminen avomerivesille ja haiden ruokailutottomusten seuraaminen.
Haihyökkäykset maailmalla vuodesta 1749 vuoteen 2018.
Haista varoittava taulu Boa Viagemin rannalla Recifessä, Brasiliassa.
Psofída

| Psofída Ψωφίδα |
| --- | --- |
 Psofída
 Koordinaatit: 37°52′40″N, 21°54′2″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Länsi-Kreikka
Alueyksikkö:  Akhaia
Kunta:  Kalávryta
Hallinto:  
 – Asutustyyppi:  kylä
 – Kallikrates-koodi:  3705020106
Korkeus:  590 m
Väkiluku (2021):  46
Aikavyöhyke:  UTC+2
 – Kesäaika:  UTC+3
Psofída (kreik. Ψωφίδα, kath.kreik. Ψωφίς, Psofís) on Kreikan kylä, joka kuuluu hallinnollisesti Kalávrytan kuntaan, Akhaian alueyksikköön ja Länsi-Kreikan alueeseen. Kylän väkiluku on 46 (2021).
Psofídan kylä sijaitsee Akhaian eteläosassa noin 94 kilometriä eteläkaakkoon Patraksesta. Se on rakennettu noin 590 metrin korkeuteen merenpinnasta laskettuna. Kylä on nimetty lähellä sijainneen antiikin ajan Psofiin kaupungin mukaan. Antiikin aikana seutu oli Arkadiaa. Nykyisen kylän aiempi nimi vuoteen 1928 saakka oli Chózova (Χόζοβα).
Psofída muodostaa myös laajemman kyläyhdyskunnan (Dimotikí Koinótita Psofídos, Δημοτική Κοινότητα Ψωφίδος), johon kuuluvat varsinaisen Psofídan kylän lisäksi kylät Áno Psofída, Áno Tripótama, Káto Tripótama, Tripótama ja Vasilikí. Koko yhdyskunnan väkiluku on 274 (2021).
Karl Ruprecht Kroenen

Karl Ruprecht Kroenen on fiktiivinen hahmo ensimmäisessä Hellboy-elokuvassa. Mystisestä kaasunaamarin taakse piiloutuvasta natsitutkijasta ei tiedetä paljoa, sillä hänen historiansa rajoittuu vain muutamaan elokuvan pätkään. Hahmo ei lausu elokuvan aikana ainoatakaan selvää sanaa mikä tekee hänestä kiehtovan henkilön. Eräässä kohtauksessa hänen kuitenkin kuullaan nauravan konemaisella, rähisevällä äänellä.
Hahmon historia

Karl Ruprecht Kroenenin historiasta ei tiedetä kovinkaan paljoa, sillä hänellä ei ole minkäänlaista takaumakohtausta elokuvassa, mutta hänen tiedetään kärsineen jonkinlaisesta pakonomaisesta addiktiosta leikkauksien suorittamiseen.
Kroenen kuului SS-joukkoihin, jossa hänelle myönnettiin esimerkiksi rautaristi ja Saksan kansallissosialistisen työväenpuolueen kultainen ansiomerkki. Hänen sotilasarvonsa oli SS-Sturmbannführer.
Elokuvan alussa natsit ovat linnoittautuneet kaikessa hiljaisuudessa saarelle keskelle valtamerta, jossa on määrä aloittaa Ragna Rok-projekti portaalin avaamiseksi.
Karl Kroenen kuuluu Thule-seuraan ja on siksi osana projektia johtavana tutkijana ja toimii Rasputinin assistenttina.
Projekti kuitenkin epäonnistuu amerikkalaisten maihinnousun vuoksi, ja projektin päämääränä avattu portaali tuhoutui käsikranaatin voimasta. Kroenen yritti estää portaalia tuhoutumasta kurkottamalla kätensä portaalin alle, kohti kranaattia. Hän ei kuitenkaan ehtinyt, ja kranaatti räjähti singoten hänet suurta kivipylvästä vasten. Paineen voimasta lentänyt suuri rautatanko lävisti Kroenenin rinnan, ”tappaen” hänet ”ensimmäisen kerran”.
Aseet ja ulkomuoto

Aseenaan Kroenen käyttää kahta miekkamaista terää, joita hän pystyy käsittelemään tappavan taitavasti ja sulavasti. Hänen aseinaan on myös nähty kaksi mahdollisesti hihoihin piilotettavaa terää, jotka näyttävät tulevan esille ranteista. Ei ole varmaa, missä terät sijaitsevat. Kroenenin nähdään elokuvan aikana käyttävän kolmea erilaista kaasunaamaria, jotka ovat hänen ilmeisin tuntomerkkinsä. Ensimmäisessä elokuvaesiintymisessään hän käytti SS-univormua, mutta ”kuolemansa” jälkeen hänet nähdään lähinnä koko vartalon peittävään mustaan haalarimaiseen pukuun pukeutuneena. Kroenen tunnetaan erityisesti hänen ruumiissaan sijaitsevasta kellomekanismista, minkä ansiosta hänen ei tarvitse syödä tai juoda. Hänen täytyy kääntää jonkinlaista rinnassaan sijaitsevaa avainta saadakseen voimansa takaisin. Hänen kehossaan on jonkinlainen kellon mekanismi, jonka hän on voinut itse asentaa ruumiiseensa. Hänen verensä sanotaan olevan tomuksi kuivunutta. Kroenen nähdään elokuvan aikana vain muutaman kerran ilman kaasunaamaria, mikä myös paljastaa hänen rujot ja epäinhimilliset kasvonpiirteensä. Kroenen kärsi jonkinlaisesta pakonomaisesta leikkausaddiktiosta, minkä seurauksena hän kirurgisesti poisti molemmat silmäluomensa, huulensa sekä kaikki kyntensä. Kohtauksessa, jossa Bruttenholm tutkii Kroenenin ruumista, voidaan hänen kehossaan nähdä useita leikkausjälkiä ja arpia. Kroenen kuoli pudottuaan piikkejä täynnä olevaan ansakuoppaan, minkä lisäksi Hellboy pudotti hänen päällensä erittäin isokokoisen kellon rattaan.
Weyhe

| Weyhe |
| --- | --- |
 lippu:  vaakuna
 Weyhe
 Koordinaatit: 53°0′N, 8°52′E 
Valtio:  Saksa
Osavaltio:  Ala-Saksi
Piirikunta:  Diepholz
Hallinto:  
 – Pormestari:  Frank Lemmermann
Pinta-ala:  
 – Kokonaispinta-ala:  60,29 km²
Väkiluku (31.12.2015):  30 388
 
 www.weyhe.de  
Infobox OKVirheellinen NIMI-arvo: 
Weyhe on vuonna 1974 perustettu kunta Saksassa Ala-Saksin osavaltion Diepholzin piirikunnassa. Asukkaita Weyhessä oli 31. joulukuuta 2006 30 325 ja väestötiheys oli 503 as/km². Kunnan pinta-ala on 60,25 km². Weyhen pormestari on Frank Lemmermann.
Kunta sijaitsee Bundesautobahn 1 -tien (A1) varrella, 12 kilometrin päässä Bremenistä. Weyhen naapurikunnat ja -kaupungit ovat Bremen pohjoisessa, Stuhr lännessä, Achim ja Thedinghausen idässä ja Syke etelässä.
Vuonna 2006 pidetyissä kunnallisvaaleissa SPD sai 20 paikkaa 38:sta Weyhen kunnanvaltuustossa. CDU sai kymmenen paikkaa, FDP neljä paikkaa ja Vihreät neljä paikkaa. Seuraavat kunnallisvaalit pidetään vuonna 2011.
Weyhen ystävyyskaupungit ovat Coulaines Ranskassa (vuodesta 1972) ja Madona Latviassa (vuodesta 1990).
Ortsteilit

Weyhe muodostuu yhdeksästä osasta (saks. Ortsteil):
Kuuluisia asukkaita

Jürgen Prochnow (s. 10. kesäkuuta 1941), näyttelijä
Falko Weerts (s. 1942), kirjailija
Wilfried Meyer (s. 1942), kirjailija
Ursel Meyer-Wolf (s. 1944), kirjailija
Dirk Busch (s. 1951), laulaja, säveltäjä ja tuottaja
Hermann Greve (s. 1957), kirjailija
Gabriele Ullrich (s. 1960), kirjailija
Katja Riemann  (s. 1. marraskuuta 1963), näyttelijä
Arnd Zeigler (s. 7. heinäkuuta 1965), journalisti, kirjailija ja laulaja
Aiheesta muualla

Kuvia tai muita tiedostoja aiheesta Weyhe Wikimedia Commonsissa
Kunnan verkkosivusto (saksaksi)
Noin vuonna 1510 rakennettu vesimylly Weyhessä.
Schortens

| Schortens |
| --- | --- |
 Schortensin kaupungintalo.
 lippu:  vaakuna
 Schortens
 Koordinaatit: 53°32′N, 7°57′E 
Valtio:  Saksa
Osavaltio:  Ala-Saksi
Piirikunta:  Friesland
Pinta-ala:  
 – Kokonaispinta-ala:  68,7 km²
Korkeus:  4 m
Väkiluku (2018):  20 329
 – Väestötiheys:  296 as./km²
Postinumero:  26419
Suuntanumero(t):  04421, 04422, 04423, 04461, 04468
 
 www.schortens.de 
Infobox OKVirheellinen NIMI-arvo: 
Schortensin sijainti Frieslandin piirikunnassa. Pienemmässä kuvassa piirikunnan sijainti Ala-Saksin osavaltiossa.
Schortens on kaupunki Frieslandin piirikunnassa Ala-Saksin osavaltiossa Saksan luoteiskolkassa.
Maantiede

Schortens sijaitsee Friisian historialliseen alueeseen kuuluvalla niemellä lähellä Pohjanmeren rantaa kymmenisen kilometriä Wilhelmshavenista länteen. Etäisyys Bremenistä on noin 80 kilometriä luoteeseen ja Hampurista noin 135 kilometriä länteen. Schortensin lähin naapurikaupunki on Jever luoteessa; kaupungit ovat kasvaneet lähes kiinni toisiinsa.
Schortensin sijainti on siinä määrin pohjoinen, että päivän pituus vaihtelee vuoden aikana lähes kymmenen tuntia. Kesäpäivänseisauksessa se on noin 17 tuntia, talvipäivänseisauksessa noin 7½ tuntia. Auringon kulma on joulun alla korkeimmillaankin vain 13,1°.
Historia

Ensimmäinen kirjallinen maininta Schortensista on vuodelta 1158. Keskiajalla paikkakunta oli kuulu hevoskasvatuksestaan, ja tuolta ajalta periytyy myös kaupungin vaakunassa oleva hevosenkuva. Hevosilla oli tärkeä osa Schortensin elämänmenossa myös keskiajan jälkeen. 1800-luvun puolivälissä alkoi nopea kasvu, johon vaikutti tieyhteyden Oldenburg–Jever valmistuminen 1837 ja rautatieyhteys, joka avattiin 1871. Tärkeintä Schortensin kasvulle oli kuitenkin Wilhelmshavenin voimakas kehittyminen 1800-luvun lopulla.
Toisen maailmansodan jälkeen Schortensiin asettui yli 4 000 pakolaista. Roffhausenin kaupunginosaan aivan Wilhelmshavenin rajan tuntumaan rakennettiin kirjoituskoneita valmistaneen Olympia-Werken tuotantolaitos, mikä edelleen avitti Schortensin kehitystä. Kaupungin väliluku ylitti 10 000:n rajan 1960-luvun alussa. Ala-Saksin aluereformin yhteydessä 1972 Schortensiin liitettiin Sillensteden maalaiskunta.
Schortens sai kaupunkioikeudet 21. tammikuuta 2005.
Schortens kuului keskiaikana Friesische Freiheit -alueeseen, jossa ruhtinaiden ja kreivien sijasta hallitsivat päälliköt. Kun viimeisen päällikön tytär, Maria von Jever kuoli 1575, Schortens joutui Oldenburgin kreivikunnan alaisuuteen. Keskiajalta periytyvät St.-Stephanus-kirkko (1153) ja St.-Florian-kirkko (1233). Uudempaa arkkitehtuuria edustaa Accumer Mühle, joka on Accumin kylässä sijaitseva tuulimylly vuodelta 1746.
Talous ja liikenne

Entisen Olympia-Werken tuotantolaitosten alueella on teollisuusalue Technologie Centrum Nordwest. Logistiikkayritys Nordfrost pitää pääkonttoriaan Schortensissa.
Schortensin rautatieasemalla operoi yksityinen NordWestBahn. Lähin moottoritie on Bundesautobahn 29.
Lähteet ja viitteet

↑  Entfernung von Schortens nach_ Luftlinie.org. Viitattu 16.3.2020.
1 2  Geschichte Schortens.de. Stadt Schortens. Arkistoitu 7.2.2020. Viitattu 16.3.2020.
Aiheesta muualla

Schortens, Ala-Saksi, Saksa — Sunrise, Sunset, and Daylength
Wikimedia Commonsissa on kuvia tai muita tiedostoja aiheesta .
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Schortens
Käännös suomeksi
Yhdysvaltain territoriot

Yhdysvaltain nykyiset territoriot maailmankartalla (ilman kiisteltyjä Bajo Nuevoa ja Serranillaa).
Yhdysvaltain territoriot ovat alueita, jotka kuuluvat Yhdysvalloille, mutta eivät ole 50 osavaltion joukossa. Territorioita on yhteensä 16, joista viisi on asuttuja ja 11 asumattomia. Yhteensä territorioissa asui reilu 3,7 miljoonaa ihmistä vuonna 2016.
Nykyisistä Yhdysvaltain osavaltioista moni on aiemmin ollut territorio. Tällaisia entisiä territorioita on ollut 31. Niitä olivat esimerkiksi Coloradon territorio, Dakotan territorio, Floridan territorio, Intiaaniterritorio, Louisianan territorio, Luoteisterritorio, Minnesotan territorio ja Orleansin territorio. Myös Panaman kanavavyöhyke oli aikoinaan Yhdysvaltain territorio.
Hallinto ja status

Yhdysvaltain territorioilla on rajoitettu itsehallinto, mutta niillä ei ole samoja oikeuksia kuin osavaltioilla. Ne voivat lähettää edustajansa Yhdysvaltain edustajainhuoneeseen, mutta nämä edustajat eivät ole siellä äänivaltaisia. Amerikan Samoan asukkaat eivät ole Yhdysvaltain kansalaisia, vaan heillä on Yhdysvaltain kansallisuus, kun taas muiden neljän asutun territorion asukkaat ovat kansalaisia. Territorioiden asukkaat, jotka ovat Yhdysvaltain kansalaisia, voivat äänestää Yhdysvaltain presidentin esivaalissa, mutta eivät varsinaisessa presidentinvaalissa.
Asuttu territorio voi olla joko järjestetty tai järjestämätön (engl. organized / unorganized) ja/tai maahan sulautettu tai maahan sulauttamaton (engl. incorporated / unincorporated). Järjestetyllä territoriolla on Yhdysvaltain kongressin säätämän lain nojalla oikeus autonomiaan ja myös oma paikallishallinto. Tämä autonomia puuttuu järjestämättömiltä territorioilta. Maahan sulautetun territorion alueella Yhdysvaltain perustuslaki pätee kokonaisuudessaan, ja maahan sulauttamattoman territorion alueella vain osittain (esim. Amerikan Samoalla, jonka asukkaat eivät ole syntyessään automaattisesti kansalaisia). Yhdysvallat voi halutessaan luovuttaa maahan sulauttamattoman territorion toiselle valtiolle tai tunnustaa territorion itsenäisenä valtiona.
Asutut territoriot

| Territorio | Sijainti | Pinta-ala (km2) | Väkiluku (2018) | Pääkaupunki | Status |
| --- | --- | --- | --- | --- | --- |
|  Amerikan Samoa | Oseania | 200 | 57 400 | Pago Pago | järjestämätön, maahan sulauttamaton |
|  Guam | Oseania | 561 | 161 000 | Hagåtña | järjestetty, maahan sulauttamaton |
|  Pohjois-Mariaanit | Oseania | 457,1 | 53 500 | Saipan | järjestetty, maahan sulauttamaton |
|  Puerto Rico | Karibia | 8 868 | 3 415 000 | San Juan | järjestetty, maahan sulauttamaton |
|  Yhdysvaltain Neitsytsaaret | Karibia | 350 | 102 951 | Charlotte Amalie | järjestetty, maahan sulauttamaton |
Huomionarvoista on se, että Guam kuuluu maantieteellisesti samaan saariryhmään kuin Pohjois-Mariaanit, mutta nämä kaksi ovat poliittisesti erillään.
Asumattomat territoriot

Bajo Nuevo (Petrelsaari)
Baker
Howlandinsaari
Jarvis
Johnstonin atolli
Kingmanin riutta
Midwaysaaret
Navassa
Palmyran atolli
Serranilla
Wake
Lähde:
Territorioista neljä on kiisteltyjä: Bajo Nuevoa vaatii itselleen myös Jamaika, Navassaa Haiti, Serranillaa Honduras ja Wakea Marshallinsaaret.
Palmyran atolli on siitä erikoinen tapaus, että se on organisoimaton, mutta se on siitä huolimatta maahan sulautettu. Yhdysvaltain perustuslaki siis pätee kokonaisuudessaan alueella, jossa ei ole pysyvää asutusta, eikä siksi myöskään virallisesti paikallishallintoa. Asumattomat territoriot toimivat yleensä joko luonnonsuojelualueina, laivaston pysähdyspaikkoina tai kalastusalueina.
Filmfare Awards South 1999

| Filmfare Awards South 1999 |
| --- | --- |
Aika:  22. huhtikuuta 2000
Paikka:  Intia
Kohokohdat
Paras elokuva:  Upendra (kannada), Veendum Chila Veetu Karyangal (malajalam), Sethu (tamili), Raja (telugu)
Eniten palkintoja:  3 palkintoa: Raja (telugu)
Filmfare Awards South < 1998 • 2000 >
Filmfare Awards South 1999 oli 22. huhtikuuta 2000 pidetty tilaisuus, jossa palkittiin vuoden 1999 parhaat eteläintialaiset elokuvat. Se oli 47:s Filmfare Awards South -tilaisuus. Palkinnot jaettiin kieliryhmittäin erikseen kannadan-, malajalamin-, tamilin- ja telugunkielisille elokuville ja niiden tekijöille.
Voittajat

| --- | --- |
 Kannada Paras elokuva: Upendra  Paras ohjaaja: Upendra – Upendra  Paras miesnäyttelijä: Shivraj Kumar – AK-47  Paras naisnäyttelijä: Tara – Kanooru Heggadathi  Paras musiikki: K. Kalyan – Chandramuki Pranasakhi Tamili Paras elokuva: Sethu  Paras ohjaaja: Bala – Sethu  Paras miesnäyttelijä: Ajith Kumar – Vaalee  Paras naisnäyttelijä: Ramya Krishnan – Padayappa  Paras musiikki: A. R. Rahman – Muthalvan :  Malajalam Paras elokuva: Veendum Chila Veetu Karyangal  Paras ohjaaja: Shyama Prasad – Agnisakshi  Paras miesnäyttelijä: Mohanlal – Vanaprastham  Paras naisnäyttelijä: Manju Warrier – Pathram  Paras musiikki: Vidya Sagar – Niram Telugu Paras elokuva: Raja  Paras ohjaaja: B. Gopal – Samarasasimha Reddy  Paras miesnäyttelijä: Chiranjeevi – Sneham Kosam  Paras naisnäyttelijä: Soundarya – Raja  Paras musiikki: S. A. Raj Kumar – Raja
Voittajat > Tekniset ja erikoispalkinnot

Paras naistulokas:
Jyothika – Vaali (tamili)
Paras kuvaaja:
Santosh Sivan – Vanaprastham (malajalam)
Paras naislaulaja:
Vasundhara Das – Mudhalvan (”Shakalaka Baby”) (tamili)
Erikoispalkinto:
Vikram – Sethu (tamili)
Elämäntyöpalkinto:
Pandari Bai
Sundaram
Wildeshausen

| Wildeshausen |
| --- | --- |
 lippu:  vaakuna
 Wildeshausen
 Koordinaatit: 52°54′N, 08°26′E 
Valtio:  Saksa
Osavaltio:  Ala-Saksi
Piirikunta:  Oldenburg
Hallinto:  
 – Pormestari:  Prof. Dr. Kian Shahidi
Pinta-ala:  
 – Kokonaispinta-ala:  89,47 km²
Korkeus:  19 m m
Väkiluku:  18 554 (31,12,2006)
 – Väestötiheys:  207 as./km²
 
 www.wildeshausen.de  
Infobox OKVirheellinen NIMI-arvo: 
Wildeshausen (alasaksaksi Wilshusen) on Oldenburgin piirikunnan pääkaupunki, Ala-Saksin osavaltiossa, Saksassa. Asukkaita Wildeshausenissa oli 31. joulukuuta 2006 18 554 ja väestötiheys oli 207 as/km². Kaupungin pinta-ala on 89,47 neliökilometriä. Wildeshausenin pormestari on Dr. Kian Shahidi.
Wildeshausen sijaitsee Bundesstraße 213 -tien ja Bundesautobahn 1:n (A1) risteämäkohdassa. Lähimmät suuret kaupungit ovat Oldenburg noin 35 kilometrin päässä pohjoisessa, Bremen noin 40 km:n päässä koillisessa ja Osnabrück noin 90 km:n päässä etelässä.
Vuonna 2006 pidetyissä kunnallisvaaleissa Saksan kristillisdemokraattinen unioni (CDU) sai 13 paikkaa Wildeshausenin kunnanvaltuustossa. SPD sai kymmenen paikkaa, Wählergruppe neljä paikkaa, FDP kolme paikkaa ja Vihreät kaksi paikkaa.
Wildeshausenin ystävyyskaupunki on Ranskassa sijaitseva Evron.
Kaupunginosat

Wildeshausen muodostuu seuraavista kaupunginosista (saks. Ortsteil)
| --- | --- |
 Aldrup  Aumühle  Bargloy  Bühren  Denghausen  Düngstrup  Garmhausen  Glane  Hanstedt  Heinefelde:  Hesterhöge  Holzhausen  Kleinenkneten  Lohmühle  Lüerte  Pestrup  Spasche  Thölstedt
Kuuluisia asukkaita

Georg Aportanus (* 1495, † 1530), teologi ja uskonpuhdistaja
Manfred Rollié (* 5. huhtikuuta 1930), kaupungin kunniakansalainen, pormestari vuosina 1981–1999
Reinhold Brinkmann (* 21. elokuuta 1934), musiikkitieteilijä
Wigald Boning (* 20. tammikuuta 1967), koomikko, säveltäjä ja journalisti
Marc Terenzi (* 27. kesäkuuta 1978), laulaja
Sarah Connor (* 13. kesäkuuta 1980), laulaja
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset kotisivut (saksaksi)
Remter